માણસને જીવવા માટે શું મૂળભૂત જરૂરિયાતો છે તો એનો જવાબ મનોજ કુમારે આપ્યો હતો કે ‘રોટી કપડાં ઓર મકાન’. પણ હવે કુ. પુનમ પાંડે અને શ્રીમાન આમીર ખાન આમાંથી કપડાને બાકાત કરાવી ને જ રહેશે એવું આમીર ખાનની આગામી ફિલ્મના નગ્ન પોસ્ટરને જોઈને લાગે છે. આ બહુચર્ચિત પોસ્ટરમાં આમીર રેલવેના પાટા ઉપર એક ટુ-ઇન-વન (ટેપ કમ રેડિયો) ઢાંકીને લજ્જા નિવારણ કરતો દેખાય છે. જો કે અમુક લોકોનું કહેવું છે કે એનામાં લજ્જા જેવું કંઈ હોત તો આ પોઝ જ ન આપ્યો હોત. ખેર, આ પોસ્ટરથી ખેંચાઈને કેટલા લોકો થિયેટર સુધી પહોચે છે એ તો સમય બતાવશે પણ અત્યારે તો રેલ્વે લાઈન પર દિશાઓના વસ્ત્રો પહેરીને ફરનારા વધી જશે એવું લાગે છે.